Source: http://doarvolei.ro/federatia-romana-de-volei-a-decis-divizia-a1-s-a-incheiat-volei-alba-blaj-si-arcada-galati-desemnate-campioane-ale-editiei-2019-2020/
Timestamp: 2020-03-29 21:10:56+00:00

Document:
Federația Română de Volei a decis: Divizia A1 s-a încheiat. Volei Alba Blaj și Arcada Galați, desemnate campioane ale ediției 2019/ 2020 – Doarvolei
Acasă > Campionat National > Federația Română de Volei a decis: Divizia A1 s-a încheiat. Volei Alba Blaj și Arcada Galați, desemnate campioane ale ediției 2019/ 2020
Federația Română de Volei a decis: Divizia A1 s-a încheiat. Volei Alba Blaj și Arcada Galați, desemnate campioane ale ediției 2019/ 2020
Andrei Constantinescu - martie 18, 2020 martie 18, 2020
Așa cum ați aflat deja, luni Blajul depusese un memoriu prin care cerea exact adoptarea acestei soluții, chiar dacă mai erau opt etape de disputat din faza a II-a a campionatelor. Marți, însă, CSM Târgoviște, a militat pentru neacordarea niciunei medalii în acest sezon.
După cum se vede, câștig de cauză au avut primii, iar la final, președintele Federației, Gheorghe Vișan, a explicat pentru news.ro: ”Noi nu mai puteam prelungi mult starea de incertitudine. În 10 mai trebuia să dăm drumul jucătorilor străini, starea de urgenţă se întindea până în aprilie, ce rost avea să mai aşteptăm? Este în joc sănătatea tuturor. Nu se poate să mai aibă loc antrenamente, nici vorbă de meciuri. Acesta e verdictul: campionatul s-a închis, iar echipele de pe primul loc la finalul sezonului regulat, Arcada Galaţi şi Volei Alba Blaj sunt campioane şi ne vor reprezenta în cupele europene în stagiunea viitoare”, a declarat Vișan.
Din păcate, asta înseamnă și că sportivii și sportivele au fost păcăliți cu două luni de salariu… De asemenea, trebuie spus că data de 10 mai pentru eliberarea jucătorilor străini nu mai este valabilă, aceasta operând doar în cazul competițiilor echipelor reprezentative. Numai că atât FIVB, cât și CEV, au amânat cel puțin până în luna august toate meciurile naționalelor, indiferent că vorbim de VNL, Golden League sau Silver League.
Volei Alba Blaj, Dinamo și CSM Târgoviște, podiumul ediției 2019/ 2020 în Divizia A1 (f)
Astfel, la feminin, dacă titlul a fost obținut de Volei Alba Blaj, medaliile de argint au fost obținute de Dinamo, iar cele de bronz de CSM Târgoviște, ocupantele primelor trei locuri în clasamentul de la finalul sezonului regulat, pe care îl puteți vedea mai jos. Asta înseamnă și că CSO Voluntari a retrogradat în liga secundă, ca ocupantă a ultimului loc.
Volei Alba Blaj 57 p (59-1)
Dinamo 52 p (53-14)
CSM Târgoviște 47 p (52-20)
Știința Bacău 45 p (47-19)
CSM Lugoj 31 p (37-36)
Belor Galați 26 p (29-39)
CS Medgidia 20 p (31-45)
FC Argeș 20 p (29-45)
”U” Cluj 17 p (25-50)
Rapid 9 p (17-55)
CSO Voluntari 6 p (10-58)
Arcada Galați, SCM U Craiova și Dinamo, podiumul ediției 2019/ 2020 în Divizia A1 (f)
La masculin, Arcada Galați a obținut al doilea titlu consecutiv, în vreme ce SCM U Craiova și Dinamo au cucerit medaliile de argint, respectiv de bronz.
De aici nu retrogradează nimeni, deoarece nu au fost decât 10 echipe înscrise. Mai jos aveți clasamentul omologat de FRV, ce de la finalul sezonul regulat.
Arcada Galați 50 p (51-11)
SCM U Craiova 43 p (47-17)
Dinamo 40 p (44-17)
Volei Municipal Zalău 36 p (42-25)
Unirea Dej 31 p (39-30)
Gloria Buzău 26 p (31-35)
”U” Cluj 22 p (29-38)
Explorări Baia Mare 14 p (19-32)
CSM Câmpia Turzii 4 p (9-51)
UV Timișoara 4 p (7-51)
Tag arcada galati campionatul 2019/ 2020 dinamo gheorghe visan volei alba blaj
Earvin N’Gapeth este în spital, infectat cu coronavirus
ianuarie 19, 2020 ianuarie 19, 2020 0

References: CSM 
 CSM 
 CSM 

CSM 

CSM 

CSM